Elektrotehnički fakultet, Univerzitet u Beogradu  
SI3PSI Principi Softverskog Inženjerstva Tim Noćne ptice .  
2020-04-13, verzija 0.3 F. Lučić

Projekat "Slatki zalogaj" ketering servis

Specifikacija scenarija upotrebe funkcionalnosti  
dodavanja i uklanjanja privilegija korisničkom nalogu

Sadržaj

[II Uvod 3](#_Toc35973550)

[A Rezime 3](#_Toc35973551)

[B Namena dokumenta i ciljne grupe 3](#_Toc35973552)

[C Reference 3](#_Toc35973553)

[D Otvorena pitanja 3](#_Toc35973554)

[III Scenario dodavanja i uklanjanja privilegija korisničkom nalogu 4](#_Toc35973555)

[A Kratak opis 4](#_Toc35973556)

[B Tok događaja 4](#_Toc35973557)

[1 Pretraga naloga 4](#_Toc35973558)

[2 Uspešna pretraga 4](#_Toc35973559)

[3 Postavljanje privilegije 4](#_Toc35973560)

[4 Uklanjanje naloga 4](#_Toc35973561)

[5 Pozitivan odgovor 5](#_Toc35973562)

[C Nefunkcionalni zahtevi 5](#_Toc35973563)

[D Preduslovi 5](#_Toc35973564)

[E Posledice 5](#_Toc35973565)

[IV Zapisnik revizija 6](#_Toc35973566)

# Uvod

## Rezime

Definisanje scenarija upotrebe dodavanja/uklanjanja privilegija korisničkim nalozima.

## Namena dokumenta i ciljne grupe

Dokument će koristiti svi članovi projektnog tima u toku razvoja, validacije i testiranja projekta, a može se koristiti i prilikom pisanja projektne dokumentacije.

## Reference

1. Projektni zadatak
2. Uputstvo za pisanje specifikacije scenarija upotrebe funkcionalnosti
3. Guidelines – Use Case, Rational Unified Process 2000
4. Guidelines – Use Case Storyboard, Rational Unified Process 2000

## Otvorena pitanja

|  |  |
| --- | --- |
| Pitanje | Rešenje |
|  |  |

# Scenario dodavanja i uklanjanja privilegija korisničkom nalogu

## Kratak opis

Administrator vidi spisak korisničkih naloga koji su podeljeni po kategorijama kojima pripadaju (administrator, menadžer, kuvar, mušterija), osim svog naloga. Svaki tip korisnika ima određene privilegije, i uloga administratora jeste da dodaje odnosno uklanja te privilegije. Sam nalog nakon inicijalnog kreiranja nema nijednu privilegiju, tj. tretira se kao nalog mušterije. Administrator u izuzetnim slučajevima može da uklanja korisničke naloge, uz prethodni dogovor sa vlasnikom i menadžerom. Uklonjeni korisnički nalog se arhivira u bazi podataka i više ne prikazuje u listi naloga. Nakon uklanjanja naloga nije moguće ulogovati se u sistem sa datim kredencijalima.

## Tok događaja

### Pretraga naloga

Ukoliko nalog nije među prvima pri otvaranju stranice, administrator može uneti korisničko ime ili email u polje za pretragu i na taj način brže doći do željenog naloga čije bi privilegije menjao. Pritiskom na lupu, izvršiće se pretraga.

#### Neuspešna pretraga

Ukoliko administrator nije uneo validno korisničko ime ili email, polje za pretragu će se zacrveneti i neće biti ispisan nijedan rezultat. Povratak na korak 1.

### Uspešna pretraga

Ukoliko je administrator uneo korisničko ime ili email koji postoji u bazi podataka, dobiće željeni rezultat.

### Postavljanje privilegije

Pritiskom na dugme koje je obeleženo karakterističnim simbolom, administrator odabranom korisničkom nalogu dodaje jednu od mogućih uloga. Uloge koje se mogu dodeliti jesu *kuvar, menadžer* ili *administrator*. Moguće je imati najviše jednu ulogu u sistemu. Ukoliko se odabere već odabrana privilegija, ona tada poništava i nalog dobija privilegije mušterije.

### Uklanjanje naloga

Pritiskom na dugme obeleženo minusom pored korisničkog naloga, administrator inicira akciju uklanjanja naloga. Sistem prikazuje sledeće pitanje: „Da li ste sigurni da želite da uklonite odabrani korisnički nalog?“ Ponuđene su opcije „da“ i „ne“.

#### Negativan odgovor

Ukoliko administrator pritisne opciju „ne“, nalog će ostati u bazi podataka. Smatra se da je administrator odustao od uklanjanja tog naloga. Povratak na korak 4.

### Pozitivan odgovor

Ukoliko administrator pritisne opciju „da“, korisnički nalog će biti arhiviran u bazi podataka, i neće se više prikazivati u meniju u kom se mogu videti nalozi.

## Nefunkcionalni zahtevi

U dogovoru sa menadžerima ili samim vlasnikom, administrator dobija odobrenje da postavi određenu privilegiju nekom korisniku, ili da ukloni korisnički nalog. Administrator ne bi trebalo da postavlja privilegije a ni da uklanja naloge bez prethodnog dogovora sa vlasnikom.

## Preduslovi

* Pre dodavanja privilegija, administrator mora biti prijavljen na sistem.

## Posledice

Promena privilegije se beleži u bazi podataka. Ova promena će omogućiti korisniku čija je privilegija promenjena da vidi stranicu koja odgovara toj ulozi nakon prijavljivanja na sistem. Ukoliko je nalog uklonjen arhivira se u bazi podataka.

# Zapisnik revizija

Ovaj zapisnik sadrži spisak izmena i dopuna ovog dokumenta po verzijama.

|  |  |
| --- | --- |
| Info | Izmena |
| #1, (), v0.1, F. Lučić | Inicijalna verzija |
| #2, (4, 5), v0.2, F. Lučić | Pojednostavljeno objašnjenje dodele privilegije. Posledice su takođe promenjene. |
| #2, (4 ), v0.3, F. Lučić | Promenjen kratak opis |