Elektrotehnički fakultet, Univerzitet u Beogradu  
SI3PSI Principi Softverskog Inženjerstva Tim Noćne ptice

*Logo designed by Freepik*

"Slatki zalogaj" ketering servis

2020-02-24, verzija 0.1



Sadržaj

[II Uvod 3](#_Toc33475930)

[A. Rezime 3](#_Toc33475931)

[B. Namena dokumenta i ciljna grupa 3](#_Toc33475932)

[III Opis sistema 3](#_Toc33475933)

[IV Kategorije korisnika 4](#_Toc33475934)

[A. Mušterija (K) 4](#_Toc33475935)

[B. Kuvar (V) 4](#_Toc33475936)

[C. Menadžer (M) 4](#_Toc33475937)

[D. Administrator (A) 4](#_Toc33475938)

[V Funkcionalnosti sistema 5](#_Toc33475939)

[A. Login/logout (K, V, M, A) 5](#_Toc33475940)

[B. Registracija (K) 5](#_Toc33475941)

[C. Pregled jela (K) 5](#_Toc33475942)

[D. Dodavanje/uklanjanje jela iz porudžbine (K) 5](#_Toc33475943)

[E. Izračunavanje cene porudžbine (K) 5](#_Toc33475944)

[F. Potvrda porudžbine (K, M) 5](#_Toc33475945)

[G. Pregled porudžbina (V, M) 5](#_Toc33475946)

[H. Porudžbina spremna za preuzimanje (V) 5](#_Toc33475947)

[I. Dodavanje/uklanjanje jela sa menija (M) 6](#_Toc33475948)

[J. Pregled naloga (A) 6](#_Toc33475949)

[K. Dodavanje/uklanjanje naloga (A) 6](#_Toc33475950)

[VI Kvalitet 7](#_Toc33475951)

[VII Nefunkcionalni zahtevi 7](#_Toc33475952)

[VIII Dokumentacija 7](#_Toc33475953)

[IX Plan i prioriteti 8](#_Toc33475954)

[X Moguća proširenja 8](#_Toc33475955)

[XI Zapisnik revizija 9](#_Toc33475956)

# Uvod

## Rezime

Za izradu projektnog zadatka odlučili smo se za kreiranje web ketering servisa, sa ciljem da olakša korisnicima organizovanje svih vrsta proslava i događaja vrednih sećanja. “Slatki zalogaj” ketering servis nudi razne vrste hrane, od finih poslastica do najboljeg roštilja, koje je moguće naručiti onlajn.

## Namena dokumenta i ciljna grupa

Ovaj dokument je namenjen svim članovima tima kao i samom klijentu. Cilj dokumenta je evidencija svih funkcionalnosti i promena u samom projektu. Takođe, ovaj dokument omogućava lakše praćenje i razvoj projekta kroz sve faze, kao i sistematizaciju ideja.

# Opis sistema

Želja tima je da omogući svim korisnicima da do lakše organizacije svojih proslava dođu putem”jednog klika“. “Slatki zalogaj“ ketering servis nudi sve vrste posluženja za razne prilike poput slava, krštenja, rođendana, svadbi, poslovnih proslava, koktela... Korisnik može da pretražuje sajt i da kreira željenu porudžbinu na osnovu ponude (meze, meso sa roštilja i prilozi, salate, peciva, slane i slatke pite, plodovi mora, sitni kolači, torte...). Porudžbina se kreira dodavanjem hrane u 'virtuelnu korpu'. Nakon toga, korisnik ako je ulogovan ima mogućnost da zapamti svoju porudžbinu, kao i da je potvrdi. Prilikom potvrde korisnik unosi potrebne lične podatke (ukoliko je ulogovan unos se radi automatski) i datum do kada porudžbina mora biti spremna.

# Kategorije korisnika

## Mušterija (K)

Mušterija predstavlja korisnika kome je ovaj sajt pretežno namenjen. Ukoliko želi da poručuje sa sajta, neophodno je da postoji u evidenciji, odnosno da je prethodno registrovan.

Korisnik ima mogućnost da za datum održavanja svoje proslave odabere željene specijalitete iz ponude, doda ih u 'virtuelnu korpu' i na taj način napravi svoju rezervaciju.

## Kuvar (V)

Kuvar, kao zaposleni, pristupa drugačijoj varijanti sajta. On ima privilegiju da pregleda i preuzima porudžbine sa sajta koje dalje odlaze u pripremu. Svaku pojedinačnu stavku, kao i celu porudžbinu, nakon pripreme, kuvar označava kao završenu.

## Menadžer (M)

Menadžer je korisnik sistema koji ima mogućnost da na sajt dodaje nova jela i uklanja jela koja se nisu pokazala kao dobra. Može da prihvati porudžbinu od korisnika (tj. da je prebaci u red za pripremu), kao i da ga kontaktira radi potvrde u slučaju da je porudžbina većeg obima.

## Administrator (A)

Administrator je korisnik sistema koji ima sve privilegije koje koristi radi održavanja sajta, kao i rešavanja konfliktnih situacija u sistemu. Može da menja informacije o porudžbini u slučaju da je to neophodno (zbog ispravljanja grešaka prilikom unosa, …). Takođe može da dodaje i uklanja naloge zaposlenih.

# Funkcionalnosti sistema

U nastavku dokumenta se nalazi opis funkcionalnosti sistema za različite korisnike.

## Login/logout (K, V, M, A)

Funkcionalnost omogućava korisnicima sistema da se autorizuju kako bi mogli da koriste svoje pune privilegije, kao i da se izloguju iz sistema kada završe sa radom.

## Registracija (K)

Funkcionalnost omogućava novim korisnicima da se prijave na sistem i na taj način steknu pravo da koriste usluge sistema.

## Pregled jela (K)

Funkcionalnost omogućava pregled jela u ponudi prema navedenim kriterijumima. Pregled omogućava da se vidi izgled i kratki sastav jela, kao i njegova cena. Moguće je videti i konkretno

## Dodavanje/uklanjanje jela iz porudžbine (K)

Funkcionalnost omogućava odabir pojedinačne stavke i njeno dodavanje u porudžbinu u određenoj količini, kao i uklanjanje stavki iz porudžbine.

## Izračunavanje cene porudžbine (K)

Funkcionalnost omogućava korisniku da ima uvid u cenu porudžbine. Ukoliko je mušterija do sada poručivala dovoljan broj puta, ima prava na popust koji se obračunava na kraju kupovine.

## Potvrda porudžbine (K, M)

Funkcionalnost omogućava korisniku da unese željeni datum za isporuku, adresu isporuke i broj telefona, kao i menadžeru da potvrdi da je ta porudžbina prihvaćena ili odbijena. Porudžbina koja nije ni prihvaćena ni odbijena čeka u redu za prihvatanje, i nakon prihvatanja se ažurira stanje porudžbine kod korisnika.

## Pregled porudžbina (V, M)

Funkcionalnost omogućava kuvaru/menadžeru pregled svih porudžbina prema nekom kriterijumu, kao i pregled pojedinačnih stavki porudžbine.

## Porudžbina spremna za preuzimanje (V)

Funkcionalnost omogućava kuvaru da kaže da je deo porudžbine spreman. Ukoliko je cela porudžbina spremna obeležava se da je spremna za preuzimanje.

## Dodavanje/uklanjanje jela sa menija (M)

Funkcionalnost omogućava menadžeru da dodaje nova jela na meni i da ih uklanja ukoliko ustanovi da nisu dobra.

## Pregled naloga (A)

Funkcionalnost omogućava administratoru da vidi koji sve nalozi postoje u sistemu.

## Dodavanje/uklanjanje naloga (A)

Funkcionalnost omogućava administratoru da kreira naloge za nove zaposlene, kao i da ih ukloni po potrebi. U izuzetnim slučajevima može da ukloni korisnički nalog.

# Kvalitet

Potrebno je izvršiti funkcionalno testiranje sistema na nivou komponenata (unit testing) kao i na nivou celine (metodom crne kutije). Takođe, potrebno je potvrditi da li je sistem otporan na neispravno unesene podatke, kao i da je unos podataka zaštićen od malicioznih upada. Dodatno, treba proveriti i granične situacije rada sistema, kada veliki broj korisnika istovremeno šalje zahteve sistemu, ili se izgubi mrežna konekcija, itd.

# Nefunkcionalni zahtevi

Sistem se sastoji iz serverske aplikacije i korisničke web aplikacije. Serverska aplikacija je modularna, napisana u PHP-u, JavaScript-u i XML-u (AJAX) tako da bude platform independent, tj. da može da se izvršava na bilo kojoj platformi koja podržava Apache HTTP i MySQL server. Sistem mora da bude otporan na greške i da ima dobre performanse pri umerenom opterećenju.

Korisnička web aplikacija je napisana tako da njen interfejs uvek isto izgleda, nezavisno na kom web browser-u se izvršava (Firefox, Chrome, Edge, …). Takođe, prati standarde grafičkog dizajna, tako što pruža korisniku intuitivne i funkcionalne interfejse, omogućava da se svaka korisnička akcija može poništiti i vratiti unazad, itd.

# Dokumentacija

Dokumentacija je potrebna radi daljeg razvoja sistema od strane razvojnog tima i njegovog održavanja od strane administratora, kao i menadžera koji će moći da menja ponudu na sajtu i dodaje naloge zaposlenih.

Korisnička dokumentacija nije neophodna jer će web interfejs koji vidi krajnji korisnik biti dizajniran tako da bude jednostavan i veoma intuitivan, ali i dalje funkcionalan.

# Plan i prioriteti

Prioritet je da osnovni deo sajta radi ispravno:

* Registracija korisnika
* Autorizacija korisnika
* Pregled jela
* Dodavanje i uklanjanje jela iz korpe
* Izračunavanje cene porudžbine

Dalje nadogradnje se obavljaju u sledećoj iteraciji razvoja sistema.

# Moguća proširenja

* Onlajn plaćanje unapred, da korisnik ne bi morao da nosi novac sa sobom prilikom preuzimanja porudžbine
* Dostavljanje na priloženu adresu, kako korisnik ne bi morao da dolazi lično po svoju porudžbinu
* Nova uloga dostavljača koji bi bio zadužen za dostavljanje porudžbina na zadate adrese
* Mobilna aplikacija

# Zapisnik revizija

Ovaj zapisnik sadrži spisak izmena i dopuna ovog dokumenta po verzijama.

|  |  |
| --- | --- |
| Strana | Izmena |
| 5 | Uklonjene neke funkcionalnosti |
|  |  |
|  |  |
|  |  |
|  |  |