Elektrotehnički fakultet, Univerzitet u Beogradu  
SI3PSI Principi Softverskog Inženjerstva Tim Noćne ptice .  
2020-03-20, verzija 0.2 J. Janković

Projekat "Slatki zalogaj" ketering servis

Specifikacija scenarija upotrebe funkcionalnosti  
dodavanja i uklanjanja jela iz porudžbine

Sadržaj

[II Uvod 3](#_Toc35784135)

[A Rezime 3](#_Toc35784136)

[B Namena dokumenta i ciljne grupe 3](#_Toc35784137)

[C Reference 3](#_Toc35784138)

[D Otvorena pitanja 3](#_Toc35784139)

[III Scenario za dodavanje/uklanjanje jela iz porudžbine 4](#_Toc35784140)

[A Kratak opis 4](#_Toc35784141)

[B Tok događaja 4](#_Toc35784142)

[1 Mušterija bira jelo sa sajta 4](#_Toc35784143)

[2 Mušterija formira virtuelnu korpu 4](#_Toc35784144)

[3 Mušterija povećava količinu izabranog jela 4](#_Toc35784145)

[4 Mušterija dodaje druga jela u korpu 4](#_Toc35784146)

[5 Mušterija smanjuje količinu jela 4](#_Toc35784147)

[6 Mušterija briše određeno jelo iz korpe 4](#_Toc35784148)

[7 Mušterija proverava trenutnu cenu potencijalne porudžbine 5](#_Toc35784149)

[C Nefunkcionalni zahtevi 5](#_Toc35784150)

[D Preduslovi 5](#_Toc35784151)

[E Posledice 5](#_Toc35784152)

[IV Zapisnik revizija 6](#_Toc35784153)

# Uvod

## Rezime

Definisanje scenarija upotrebe prilikom dodavanja i uklanjanja jela iz mušterijine korpe, a samim tim i njegove porudžbine.

## Namena dokumenta i ciljne grupe

Dokument će koristiti svi članovi projektnog tima u toku razvoja, validacije i testiranja projekta, a može se koristiti i prilikom pisanja projektne dokumentacije.

## Reference

1. Projektni zadatak
2. Uputstvo za pisanje specifikacije scenarija upotrebe funkcionalnosti
3. Guidelines – Use Case, Rational Unified Process 2000
4. Guidelines – Use Case Storyboard, Rational Unified Process 2000

## Otvorena pitanja

|  |  |
| --- | --- |
| Pitanje | Rešenje |
|  |  |

# Scenario za dodavanje/uklanjanje jela iz porudžbine

## Kratak opis

Ova funkcionalnost omogućava dodavanje i uklanjanje jela iz virtuelne korpe, a samim tim i promenu porudžbine mušterije. Mušterija ima mogućnost da prilikom prelaska miša preko željene slike jela, dobije odgovarajuće podatke o jelu (sastojci, cena, gramaža) kao i da pritiskom na taster **+** ili **–** odluči da doda/ukloni određenu količinu tog izabranog jela u/iz virtuelne korpe. Nakon što mušterija prvi put pritisne taster plus **(+)**, u meniju sa leve strane će se formirati virtuelna korpa u kojoj će mušterija moći da vidi trenutno izabrana jela. Pritiskom na taster minus **(–)**, mušterija smanjuje količinu tog jela u korpi. Moguće je i upisati i konkretnu količinu jela u meniju sa leve strane. Ukoliko mušterija želi da obriše jelo iz korpe, pre nego što potvrdi porudžbinu, pritisnuće znak minus koji se nalazi levo od konkretnog jela, uz ivicu virtuelne korpe. Korisnik u svakom trenutku zna kolika je trenutna cena njegove potencijalne porudžbine.

## Tok događaja

### Mušterija bira jelo sa sajta

Mušterija postavlja kursor miša na sliku željenog jela i pritiska taster plus **(+)** koji se nalazi na samoj slici jela.

### Mušterija formira virtuelnu korpu

Kada mušterija prvi put pritisne taster **(+)** koji se nalazi na samoj slici jela (kada se kursor nalazi iznad slike), mušteriji se sa leve strane automatski formira virtuelna korpa.

### Mušterija povećava količinu izabranog jela

Mušterija pritiskom na taster plus koji se nalazi u korpi pored jela, povećava količinu izabranog jela, kao i cenu tog jela u potencijalnoj porudžbini.

### Mušterija dodaje druga jela u korpu

Mušterija dodaje druga jela u korpu pritiskom na taster **(+)**, koji se nalazi na slici jela. Mušterija ima pregled do sada svih izabranih jela u meniju sa leve strane.

### Mušterija smanjuje količinu jela

Mušterija smanjuje količinu određenog jela i te izmene vidi u korpi. Ukoliko količina nekog jela padne na 0, to jelo se ne briše iz korpe, ali nema uticaj na obračunavanje cene potencijalne porudžbine.

### Mušterija unosi količinu jela

Mušterija sa tastature unosi konkretnu količinu jela u meni sa leve strane. Na taj način menja količinu izabranog jela, kao i cenu tog jela u potencijalnoj porudžbini. Ukoliko upiše 0, to jelo se ne briše iz korpe, ali nema uticaj na obračunavanje cene potencijalne porudžbine.

### Mušterija briše određeno jelo iz korpe

Mušterija briše određeno jelo iz korpe pritiskom na simbol minus koji se nalazi sa leve strane svakog jela, uz samu ivicu virtuelne korpe.

### Mušterija proverava trenutnu cenu potencijalne porudžbine

Mušterija, ispod svih jela koje je do sad dodao u virtuelnu korpu, vidi ukupnu cenu potencijalne porudžbine.

## Nefunkcionalni zahtevi

Nema.

## Preduslovi

Nema.

## Posledice

Mušterija je spremna za potvrđivanje porudžbine koja se obrađuje u funkcionalnosti “Potvrda porudžbine”. Porudžbina se, ukoliko je mušterija ulogovana, čuva na serveru. Ukoliko mušterija nije ulogovana, porudžbina se čuva u cookie-ju.

# Zapisnik revizija

Ovaj zapisnik sadrži spisak izmena i dopuna ovog dokumenta po verzijama.

|  |  |
| --- | --- |
| Info | Izmena |
| #1, (), v0.1, J. Janković | Inicijalna verzija |
| #2, (4), v0.2, J. Janković | Urađena je preraspodela toka događaja u druge funkcionalnosti kako bi dokumentacija bila konzistentna. Promenjene su posledice ove funkcionalnosti. |
|  |  |