Elektrotehnički fakultet, Univerzitet u Beogradu  
SI3PSI Principi Softverskog Inženjerstva Tim Noćne ptice .  
2020-03-07, verzija 0.1 J. Pavić, J. Janković, F. Lučić, M. Stanojević

Projekat "Slatki zalogaj" ketering servis

Specifikacija scenarija upotrebe funkcionalnosti  
dodavanja i uklanjanja jela iz porudžbine

Sadržaj

[II Uvod 3](#_Toc34584891)

[A Rezime 3](#_Toc34584892)

[B Namena dokumenta i ciljne grupe 3](#_Toc34584893)

[C Reference 3](#_Toc34584894)

[D Otvorena pitanja 3](#_Toc34584895)

[III Scenario za dodavanje/uklanjanje jela iz porudžbine 4](#_Toc34584896)

[A Kratak opis 4](#_Toc34584897)

[B Tok događaja 4](#_Toc34584898)

[1 Mušterija ulazi na sajt 4](#_Toc34584899)

[2 Mušterija bira jelo sa sajta 4](#_Toc34584900)

[3 Mušteriji se pojavljuje obaveštenje na ekranu 4](#_Toc34584901)

[4 Mušterija se loguje/registruje na sistem 4](#_Toc34584902)

[5 Mušterija formira virtuelnu korpu 4](#_Toc34584903)

[6 Mušterija povećava količinu izabranog jela 5](#_Toc34584904)

[7 Mušterija dodaje druga jela u porudžbinu 5](#_Toc34584905)

[8 Mušterija smanjuje količinu jela 5](#_Toc34584906)

[9 Mušterija briše određeno jelo iz porudžbine 5](#_Toc34584907)

[10 Mušterija proverava cenu 5](#_Toc34584908)

[11 Mušterija unosi potrebne podatke 5](#_Toc34584909)

[12 Mušterija nije unela sve tražene podatke 5](#_Toc34584910)

[13 Mušterija potvrđuje porudžbinu 5](#_Toc34584911)

[14 Mušterija odbacuje porudžbinu 5](#_Toc34584912)

[C Nefunkcionalni zahtevi 5](#_Toc34584913)

[D Preduslovi 5](#_Toc34584914)

[E Posledice 6](#_Toc34584915)

[IV Zapisnik revizija 7](#_Toc34584916)

# Uvod

## Rezime

Definisanje scenarija upotrebe prilikom dodavanja i uklanjanja jela iz mušterijine korpe, a samim tim i njegove porudžbine.

## Namena dokumenta i ciljne grupe

Dokument će koristiti svi članovi projektnog tima u toku razvoja, validacije i testiranja projekta, a može se koristiti i prilikom pisanja projektne dokumentacije.

## Reference

1. Projektni zadatak
2. Uputstvo za pisanje specifikacije scenarija upotrebe funkcionalnosti
3. Guidelines – Use Case, Rational Unified Process 2000
4. Guidelines – Use Case Storyboard, Rational Unified Process 2000

## Otvorena pitanja

|  |  |
| --- | --- |
| Pitanje | Rešenje |
|  |  |

# Scenario za dodavanje/uklanjanje jela iz porudžbine

## Kratak opis

Ova funkcionalnost omogućava dodavanje i uklanjanje jela iz virtuelne korpe, a samim tim i promenu potencijalne porudžbine mušterije u realnom vremenu. Mušterija ima mogućnost da prilikom prelaska miša preko željene slike jela, dobije odgovarajuće podatke o jelu (sastojci, cena, gramaža) kao i da pritiskom na taster **+** ili **–** odluči da doda/ukloni određenu količinu tog izabranog jela u/iz virtuelne korpe. Nakon što mušterija prvi put pritisne taster plus (**+**), sa leve strane će se formirati virtuelna korpa u kojoj će mušterija moći da vidi trenutno izabrana jela za potencijalnu porudžbinu. Naravno, pritiskom na taster minus (**–**) mušterija smanjuje količinu tog jela u svojoj porudžbini. Ukoliko mušterija želi da obriše jelo iz porudžbine, pre nego što potvrdi porudžbinu, pritisnuće znak minus koji se nalazi levo od konkretnog jela, uz ivicu virtuelne korpe. Korisnik u svakom trenutku zna kolika je trenutna cena njegove potencijalne porudžbine. Nakon što je izabrao željena jela, korisnik unosi naziv proslave(opciono), broj osoba koje očekuje na proslavi, tip proslave , datum i vreme proslave i potvrđuje porudžbinu. Naravno, pre nego što potvrdi porudžbinu, korisnik u svakom trenutku ima mogućnost da odustane.

## Tok događaja

### Mušterija ulazi na sajt

Mušterija ulazi na sajt ketering servisa “Slatki zalogaj” i pretražuje jela.

### Mušterija bira jelo sa sajta

Mušterija, postavlja kursor miša na sliku željenog jela i pritiska taster plus (**+**) koji se nalazi na samoj slici jela.

### Mušteriji se pojavljuje obaveštenje na ekranu

Mušteriji se, ukoliko nije ulogovana ili registrovana, pojavljuje poruka “Molimo Vas da se registrujte ili prijavite na sistem kako biste mogli da napravite porudžbinu”.

### Mušterija se loguje/registruje na sistem

Mušterija unosi tražene podatke za registraciju, ukoliko nema nalog, ili tražene podatke za prijavu(login), ukoliko ima nalog na sajtu.

### Mušterija formira virtuelnu korpu

Kada mušterija prvi put pritisne taster **(+)** koji se nalazi na samoj slici jela, mušteriji se sa leve strane automatski formira virtuelna korpa.

### Mušterija povećava količinu izabranog jela

Mušterija, pritiskom na taster plus koji se nalazi u korpi pored jela, povećava količinu izabranog jela, kao i cenu tog jela u potencijalnoj porudžbini.

### Mušterija dodaje druga jela u porudžbinu

Mušterija dodaje druga jela u potencijalnu porudžbinu pritiskom na taster (**+**), koji se nalazi na slici jela. Mušterija ima pregled do sada svih izabranih jela.

### Mušterija smanjuje količinu jela

Mušterija smanjuje količinu određenog jela i te izmene vidi u korpi. Ukoliko količina nekog jela padne na 0, to jelo se ne briše iz korpe i potencijalne porudžbine, ali nema uticaj na obračunavanje cene potencijalne porudžbine.

### Mušterija briše određeno jelo iz porudžbine

Mušterija briše određeno jelo iz potencijalne porudžbine pritiskom na simbol minus koji se nalazi sa leve strane svakog jela, uz samu ivicu virtuelne korpe.

### Mušterija proverava cenu

Mušterija, ispod svih jela koje je do sad dodao u virtuelnu korpu, vidi ukupnu cenu potencijalne porudžbine.

### Mušterija unosi potrebne podatke

Mušterija, unosi podatke kako bi bio u mogućnosti da potvrdi porudžbinu. Ti podaci su: naziv proslave(opciono), broj osoba za koje je planirana proslava, tip proslave, datum i vreme preuzimanja porudžbine.

### Mušterija nije unela sve tražene podatke

Ukoliko mušterija ne unese neke od obaveznih polja, sistem će ta polja zacrveneti.

### Mušterija potvrđuje porudžbinu

Mušterija pritiskom na dugme “Potvrdi” potvrđuje porudžbinu.

### Mušterija odbacuje porudžbinu

Mušterija, ukoliko želi da odustane od porudžbine, pritiskom na dugme “Odustani”, poništava sva jela koja je dodao u korpu.

## Nefunkcionalni zahtevi

Nema.

## Preduslovi

Mušterija ulazi na sajt ketering servisa “Slatki zalogaj”.

Mušterija želi da poručuje sa sajta.

Mušterija je registrovana/ulogovana na sistem.

## Posledice

Mušterija čeka da mu prosleđena porudžbina bude prihvaćena. Za to je zadužen menadžer. Tek nakon sto menadžer potvrdi mušteriji da je njegova porudžbina prihvaćena, ta porudžbina će biti prosleđena kuvaru na spremanje.

# Zapisnik revizija

Ovaj zapisnik sadrži spisak izmena i dopuna ovog dokumenta po verzijama.

|  |  |
| --- | --- |
| Info | Izmena |
| #1, (), v0.1, J. Janković | Inicijalna verzija |
|  |  |