Elektrotehnički fakultet, Univerzitet u Beogradu  
SI3PSI Principi Softverskog Inženjerstva Tim Noćne ptice .  
2020-03-22, verzija 0.3 F. Lučić

Projekat "Slatki zalogaj" ketering servis

Specifikacija scenarija upotrebe funkcionalnosti  
dodavanje novog jela na meni

Sadržaj

[II Uvod 3](#_Toc35791652)

[A Rezime 3](#_Toc35791653)

[B Namena dokumenta i ciljne grupe 3](#_Toc35791654)

[C Reference 3](#_Toc35791655)

[D Otvorena pitanja 3](#_Toc35791656)

[III Scenario dodavanja jela na meni 4](#_Toc35791657)

[A Kratak opis 4](#_Toc35791658)

[B Tok događaja 4](#_Toc35791659)

[1 Menadžer/Administrator ima uvid u jela 4](#_Toc35791660)

[2 Menadžer/Administrator pretražuje jelo 4](#_Toc35791661)

[3 Slično jelo je pronađeno 4](#_Toc35791662)

[4 Menadžer/Administrator vraća prethodno sakriveno jelo u ponudu 4](#_Toc35791663)

[5 Menadžer/Administrator dodaje novo jelo u ponudu 4](#_Toc35791664)

[C Nefunkcionalni zahtevi 5](#_Toc35791665)

[D Preduslovi 5](#_Toc35791666)

[E Posledice 5](#_Toc35791667)

[IV Zapisnik revizija 5](#_Toc35791668)

# Uvod

## Rezime

Definisanje scenarija upotrebe pri dodavanju novih jela u jelovnik. Ovu funkcionalnost mogu da obave korisnici sa ulogama „menadžer“ i „administrator“.

## Namena dokumenta i ciljne grupe

Dokument će koristiti svi članovi projektnog tima u toku razvoja, validacije i testiranja projekta, a može se koristiti i prilikom pisanja projektne dokumentacije.

## Reference

1. Projektni zadatak
2. Uputstvo za pisanje specifikacije scenarija upotrebe funkcionalnosti
3. Guidelines – Use Case, Rational Unified Process 2000
4. Guidelines – Use Case Storyboard, Rational Unified Process 2000

## Otvorena pitanja

|  |  |
| --- | --- |
| Pitanje | Rešenje |
|  |  |

# Scenario dodavanja jela na meni

## Kratak opis

Menadžer/administrator može da dodaje novo jelo, koje prethodno nije postojalo u ponudi, ili je bilo privremeno van ponude. Menadžer/administrator može da pretražuje konkretno jelo.

## Tok događaja

### Menadžer/Administrator ima uvid u jela

Menadžer/Administrator može videti spisak jela, izlistan u stranici. Centralno se nalazi polje za pretragu, koje se može koristiti za pretragu konkretnog jela. Svako jelo je obeleženo „okom“, koje predstavlja status jela (otvoreno – jelo je dostupno za naručivanje, zatvoreno, jelo nije trenutno u ponudi), i „kanticom“ za kompletno uklanjanje. Oko jeste interaktivno dugme kojim se takođe i menja status jela. U levom uglu postoji specijalno polje u koje se mogu unositi slika, naziv i tekstualni opis, obeleženo plusom. Manja polja se koriste za dodavanje naziva jela, odnosno opisa, dok ostatak polja predstavlja taster kojim bi se dodala slika. Simbol „štiklirano“ se koristi za dodavanje jela u bazu podataka, a samim tim, i u jelovnik. U samom levom uglu stranice, nalaze se kriterijumi za sortiranje.

### Menadžer/Administrator pretražuje jelo

Menadžer/Administrator može da unese ključnu reč u pretragu da bi brže pronašao željeno jelo. Prikazano jelo može biti dostupno ili nedostupno za naručivanje, u zavisnosti od statusa.

#### Slično jelo nije pronađeno

Ukoliko ne postoji jelo u bazi podataka koje se može pronaći pomoću unete ključne reči, polje za pretragu će se zacrveneti, i neće se pojaviti nijedan rezultat pretrage. Povratak na korak broj 2.

### Slično jelo je pronađeno

Ukoliko postoji jedno ili više jela koja odgovaraju datom kriterijumu, pronađena jela su prikazana u prozoru.

### Menadžer/Administrator vraća prethodno sakriveno jelo u ponudu

Pritiskom na zatvoreno oko, ono se otvara, i jelo se u bazi podataka tretira kao dostupno za naručivanje.

### Menadžer/Administrator dodaje novo jelo u ponudu

U gornjem levom uglu, među vidljivim jelima, nalazi se prazno polje obeleženo plusom. To polje ima 2 mala polja, za naziv i tekstualni opis. U polje za naziv jela, menadžer/administrator unosi naziv,dok se u polje za tekstualni opis jela unosi opis jela. Pritiskom na plus, otvoriće se prozor za pretragu slike koju bi menadžer/administrator dodao. Pritisak na štiklirano izaziva dodavanje takvog jela u bazu.

#### Menadžer/Administrator pokušava da unese jelo bez naziva u bazu

Ukoliko Menadžer/Administrator pokuša da unese jelo u bazu podataka bez unesenog imena, biće obavešten sledećom porukom: „Niste uneli naziv novog jela. Molimo Vas, unesite naziv jela.“ Povratak na korak 5.

## Nefunkcionalni zahtevi

Menadžeri treba da se dogovore usmenim putem sa vlasnikom o dodavanju i uklanjanju jela.

## Preduslovi

* Pre dodavanja ili otkrivanja sakrivenog jela, menadžer/administrator mora biti prijavljen na sistem.

## Posledice

Ukoliko se jelo otkriva, obeležava se u bazi podataka kao dostupno, a ukoliko se novo jelo dodaje u jelovnik, ono se dodaje u bazu podataka.

# Zapisnik revizija

Ovaj zapisnik sadrži spisak izmena i dopuna ovog dokumenta po verzijama.

|  |  |
| --- | --- |
| Info | Izmena |
| #1, (), v0.1, F. Lučić | Inicijalna verzija |
| #2, (), v0.2, F. Lučić | Promena kratkog opisa i koraka vezanih za samo dodavanje, kao i promena opisa samog interfejsa. |
|  |  |