Elektrotehnički fakultet, Univerzitet u Beogradu  
SI3PSI Principi Softverskog Inženjerstva Tim Noćne ptice .  
2020-03-22, verzija 0.2 F. Lučić

Projekat "Slatki zalogaj" ketering servis

Specifikacija scenarija upotrebe funkcionalnosti  
dodavanja/menjanja/uklanjanja jela sa menija

Sadržaj

[II Uvod 3](#_Toc35802439)

[A Rezime 3](#_Toc35802440)

[B Namena dokumenta i ciljne grupe 3](#_Toc35802441)

[C Reference 3](#_Toc35802442)

[D Otvorena pitanja 3](#_Toc35802443)

[III Scenario dodavanja/menjanja/uklanjanja jela sa menija 4](#_Toc35802444)

[A Kratak opis 4](#_Toc35802445)

[B Tok događaja 4](#_Toc35802446)

[1 Menadžer/Administrator pretražuje jelo 4](#_Toc35802447)

[2 Slično jelo je pronađeno 4](#_Toc35802448)

[3 Menadžer/Administrator vraća prethodno sakriveno jelo u ponudu 4](#_Toc35802449)

[4 Menadžer/Administrator sakriva jelo 4](#_Toc35802450)

[5 Menadžer/Administrator dodaje novo jelo u ponudu 5](#_Toc35802451)

[6 Menadžer/Administrator menja jelo u ponudi 5](#_Toc35802452)

[7 Menadžer/Administrator uklanja jelo iz ponude 5](#_Toc35802453)

[8 Menadžer/Administrator bira opciju „da“ 5](#_Toc35802454)

[C Nefunkcionalni zahtevi 5](#_Toc35802455)

[D Preduslovi 5](#_Toc35802456)

[E Posledice 5](#_Toc35802457)

[IV Zapisnik revizija 6](#_Toc35802458)

# Uvod

## Rezime

Definisanje scenarija upotrebe pri dodavanju, menjanju i uklanjanju jela sa menija. Ovu funkcionalnost mogu da obave korisnici sa ulogama „menadžer“ i „administrator“.

## Namena dokumenta i ciljne grupe

Dokument će koristiti svi članovi projektnog tima u toku razvoja, validacije i testiranja projekta, a može se koristiti i prilikom pisanja projektne dokumentacije.

## Reference

1. Projektni zadatak
2. Uputstvo za pisanje specifikacije scenarija upotrebe funkcionalnosti
3. Guidelines – Use Case, Rational Unified Process 2000
4. Guidelines – Use Case Storyboard, Rational Unified Process 2000

## Otvorena pitanja

|  |  |
| --- | --- |
| Pitanje | Rešenje |
|  |  |

# Scenario dodavanja/menjanja/uklanjanja jela sa menija

## Kratak opis

Menadžer/administrator može da dodaje novo jelo, da ga izmeni ili ukloni iz ponude. Takođe može da sakrije jelo iz ponude, kao i da ga vrati nazad u ponudu. Menadžer/administrator može da pretražuje konkretno jelo. Menadžer/administrator može videti spisak jela, izlistan u stranici. Centralno se nalazi polje za pretragu, koje se može koristiti za pretragu konkretnog jela.

Svako jelo je obeleženo „okom“ (dugme), koje predstavlja status jela (otvoreno – jelo je dostupno za naručivanje, zatvoreno – jelo nije trenutno u ponudi), i „kanticom“ za kompletno uklanjanje. U levom uglu uvek postoji šablon jela, u koji se mogu unositi slika jela, naziv i tekstualni opis, kao i cena i gramaža. Pozadina šablona (beli simbol **+**) predstavlja taster kojim bi se dodala slika. Simbol „štiklirano“ se koristi za dodavanje jela u bazu podataka, a samim tim, i u jelovnik. U samom levom uglu stranice, nalaze se kriterijumi za sortiranje.

## Tok događaja

### Menadžer/Administrator pretražuje jelo

Menadžer/administrator može da unese ključnu reč u pretragu da bi brže pronašao željeno jelo. Prikazano jelo može biti dostupno ili nedostupno za naručivanje, u zavisnosti od statusa.

#### Slično jelo nije pronađeno

Ukoliko ne postoji jelo u bazi podataka koje se može pronaći pomoću unete ključne reči, polje za pretragu će se zacrveneti, i neće se pojaviti nijedan rezultat pretrage. Povratak na korak broj 1.

### Slično jelo je pronađeno

Ukoliko postoji jedno ili više jela koja odgovaraju datom kriterijumu, pronađena jela su prikazana u prozoru.

### Menadžer/Administrator vraća prethodno sakriveno jelo u ponudu

Pritiskom na zatvoreno oko, ono se otvara, i jelo se u bazi podataka tretira kao dostupno za naručivanje.

### Menadžer/Administrator sakriva jelo

Ukoliko menadžer/administrator pritisne otvoreno oko koje pripada nekom jelu, to jelo će biti označeno kao nedostupno u meniju. Ono se više neće prikazivati mušterijama pri pretrazi. Pritisnuto oko će se zatvoriti.

### Menadžer/Administrator dodaje novo jelo u ponudu

U gornjem levom uglu, među vidljivim jelima, nalazi se šablon jela (obeležen plusom). To polje ima četiri mala polja, za naziv, tekstualni opis. U polje za naziv jela, menadžer/administrator unosi naziv, dok se u polje za tekstualni opis jela unosi opis jela. U preostala polja se unose cena i gramaža. Pritiskom na plus, otvoriće se prozor operativnog sistema za pretragu slike koju bi menadžer/administrator dodao kao sliku jela. Pritisak na simbol „štiklirano“ izaziva dodavanje šablonskog jela u bazu.

#### Menadžer/Administrator nije popunio sva polja

Ukoliko menadžer/administrator nije popunio sva polja, polja koja su nepopunjena će se zacrveneti. Povratak na korak 4.

### Menadžer/Administrator menja jelo u ponudi

Menadžer/administrator mišem prelazi preko postojećeg jela u prozoru, i otkriva šablon za izmenu jela iznad kog se nalazi miš. Ima iste opcije kao u trajnom šablonu za dodavanje jela (u gornjem levom uglu prozora). Nakon što je zadovoljan sa promenama, pritiska simbol „štiklirano“, i izmene se čuvaju u bazi.

### Menadžer/Administrator uklanja jelo iz ponude

Ukoliko korisnik pritisne „kanticu“ koji se nalazi uz to jelo, ispisaće se poruka sa sledećim pitanjem: „Da li ste sigurni da želite da trajno uklonite sledeće jelo iz ponude?“. Ponuđeni odgovori su „da“ i „ne“.

#### Menadžer/Administrator bira opciju „ne“

Jelo se nije uklonilo iz menija. Povratak na bilo koji korak.

### Menadžer/Administrator bira opciju „da“

Jelo je uklonjeno iz baze podataka.

## Nefunkcionalni zahtevi

Menadžeri treba da se dogovore usmenim putem sa vlasnikom o dodavanju i uklanjanju jela.

## Preduslovi

* Menadžer/administrator mora biti prijavljen na sistem.

## Posledice

Ukoliko se jelo otkriva/sakriva, obeležava se u bazi podataka kao dostupno/nedostupno, a ukoliko se novo jelo dodaje/uklanja iz menija, ono se dodaje/uklanja iz baze podataka.

# Zapisnik revizija

Ovaj zapisnik sadrži spisak izmena i dopuna ovog dokumenta po verzijama.

|  |  |
| --- | --- |
| Info | Izmena |
| #1, (), v0.1, F. Lučić | Inicijalna verzija |
| #2, (), v0.2, F. Lučić | Promena kratkog opisa i koraka vezanih za samo dodavanje, kao i promena opisa samog interfejsa. |
|  |  |