Elektrotehnički fakultet, Univerzitet u Beogradu  
SI3PSI Principi Softverskog Inženjerstva Tim Noćne ptice .  
2020-03-20, verzija 0.2 F. Lučić

Projekat "Slatki zalogaj" ketering servis

Specifikacija scenarija upotrebe funkcionalnosti  
uklanjanja jela sa menija

Sadržaj

[II Uvod 3](#_Toc35634428)

[A Rezime 3](#_Toc35634429)

[B Namena dokumenta i ciljne grupe 3](#_Toc35634430)

[C Reference 3](#_Toc35634431)

[D Otvorena pitanja 3](#_Toc35634432)

[III Scenario uklanjanja jela sa menija 4](#_Toc35634433)

[A Kratak opis 4](#_Toc35634434)

[B Tok događaja 4](#_Toc35634435)

[1 Menadžer/Administrator ima uvid u jela 4](#_Toc35634436)

[2 Menadžer/Administrator pretražuje jelo 4](#_Toc35634437)

[3 Slično jelo je pronađeno 4](#_Toc35634438)

[4 Menadžer/Administrator sakriva jelo 4](#_Toc35634439)

[5 Menadžer/Administrator uklanja jelo iz baze podataka 4](#_Toc35634440)

[C Nefunkcionalni zahtevi 5](#_Toc35634441)

[D Preduslovi 5](#_Toc35634442)

[E Posledice 5](#_Toc35634443)

[IV Zapisnik revizija 6](#_Toc35634444)

# Uvod

## Rezime

Definisanje scenarija upotrebe pri uklanjanju jela iz baze podataka, koje može biti privremeno ili trajno.

## Namena dokumenta i ciljne grupe

Dokument će koristiti svi članovi projektnog tima u toku razvoja, validacije i testiranja projekta, a može se koristiti i prilikom pisanja projektne dokumentacije.

## Reference

1. Projektni zadatak
2. Uputstvo za pisanje specifikacije scenarija upotrebe funkcionalnosti
3. Guidelines – Use Case, Rational Unified Process 2000
4. Guidelines – Use Case Storyboard, Rational Unified Process 2000

## Otvorena pitanja

|  |  |
| --- | --- |
| Pitanje | Rešenje |
| Nedostupno jelo: Da li se ne prikazuje korisnicima, ili se pokazuje, ali tako da se vidi da je nedostupno, i da korisnik ne može da ga doda u korpu? |  |
|  |  |

# Scenario uklanjanja jela sa menija

## Kratak opis

Menadžer/Administrator može da označi jelo kao nedostupno, ili da ga ukloni potpuno iz ponude. Menadžer/Administrator može da pretražuje jela po određenom kriterijumu.

## Tok događaja

### Menadžer/Administrator ima uvid u jela

Korisnik može videti spisak jela, izlistan u stranici. Centralno se nalazi polje za pretragu, koje se može koristiti za pretragu konkretnog jela. Svako jelo je obeleženo „okom“, koje predstavlja status jela (otvoreno – jelo je dostupno za naručivanje, zatvoreno, jelo nije trenutno u ponudi), i „kanticom“ za kompletno uklanjanje. Oko jeste interaktivno dugme kojim se takođe i menja status jela, U levom uglu postoji specijalno polje u koje se mogu unositi slika, naziv i tekstualni opis, obeleženo plusom. Manja polja se koriste za dodavanje naziva jela, odnosno opisa, dok ostatak polja predstavlja taster kojim bi se dodala slika. Simbol „štiklirano“ se koristi za dodavanje jela u bazu podataka, a samim tim, i u jelovnik. U samom levom uglu stranice, nalaze se kriterijumi za sortiranje.

### Menadžer/Administrator pretražuje jelo

Korisnik može da unese ključnu reč u pretragu da bi brže pronašao željeno jelo. Prikazano jelo može biti dostupno ili nedostupno za naručivanje, u zavisnosti od statusa.

#### Slično jelo nije pronađeno

Ukoliko ne postoji jelo u bazi podataka koje se može pronaći pomoću unete ključne reči, polje za pretragu će se zacrveneti, i neće se pojaviti nijedan rezultat pretrage. Zatvaranjem dijaloga, korisnik je vraćen na korak broj 2.

### Slično jelo je pronađeno

Ukoliko postoji jedno ili više jela koja odgovaraju datom kriterijumu, pronađena jela su prikazana u prozoru.

### Menadžer/Administrator sakriva jelo

Ukoliko korisnik pritisne otvoreno oko koje pripada nekom jelu, to jelo će biti označeno kao nedostupno u bazi podataka. Ono se više neće prikazivati običnim korisnicima pri pretrazi. Pritisnuto oko će se zatvoriti.

### Menadžer/Administrator uklanja jelo iz baze podataka

Ukoliko korisnik pritisne „kanticu“ koji se nalazi uz to jelo, ispisaće se poruka sa sledećim pitanjem: „Da li ste sigurni da želite da trajno uklonite sledeće jelo iz ponude?“. Ponuđeni odgovori su „da“ i „ne“.

#### Menadžer/Administrator pritiska opciju „ne“

Korisnik se vraća na korak 1.

#### Menadžer/Administrator pritiska opciju „da“

Jelo je uklonjeno iz baze podataka, i korisnik je obavešten sledećom porukom: „Uspešno ste uklonili jelo iz baze podataka“.

## Nefunkcionalni zahtevi

Menadžeri treba da se dogovore usmenim putem sa vlasnikom o uklanjanju jela iz trenutne ponude, ili o stalnom uklanjanju.

## Preduslovi

* Pre uklanjanja ili invalidiranja jela, menadžer/administrator mora biti prijavljen na sistem.

## Posledice

Ukoliko se jelo sakriva, obeležava se u bazi podataka kao nedostupno, a ukoliko se trajno uklanja iz ponude, trajno se uklanja i iz baze podataka.

# Zapisnik revizija

Ovaj zapisnik sadrži spisak izmena i dopuna ovog dokumenta po verzijama.

|  |  |
| --- | --- |
| Info | Izmena |
| #1, (), v0.1, F. Lučić | Inicijalna verzija |
| #2, (str. 4, 5), v0.2, F. Lučić | Promena kratkog opisa i toka događaja. |